[image: ][image: C:\Users\FarkasN\AppData\Local\Microsoft\Windows\Temporary Internet Files\Content.IE5\7JA2XCRI\szechenyi_2020_logo_fekvo_color_gradient_CMYK.jpg]		Légszennyezettség előrejelző rendszer kifejlesztése légköri víz-aeroszol kölcsönhatások figyelembevételével 
GINOP-2.3.2-15-2016-00055






PROJEKT ADATOK


	Projekt Azonosító
	GINOP-2.3.2-15-2016-00055

	Projekt neve
	Légszennyezettség előrejelző rendszer kifejlesztése légköri víz-aeroszol kölcsönhatások figyelembevételével

	Szakmai vezető, elérhetőségek
	Dr. Gelencsér András

	Projektmenedzser, elérhetőségek
	Pölösné Fischer Helga
88/624000/6222

	A szerződött támogatás összege
	819 120 657 Ft
 

	Konzorciumvezető
	Pannon Egyetem

	Konzorciumi partnerek
	Pécsi Tudományegyetem
Országos Meteorológiai Szolgálat

	A támogatás mértéke (%)
	100 %

	Projekt időtartama
	2017.03.01-2021.02.28

	
	




A PROJEKT BEMUTATÁSA:

Napjaink egyik alapvető kihívása a megfelelő városi levegőminőség biztosítása. A légkörben található szennyező anyagok komoly egészségügyi kockázatot jelentenek. A levegőszennyezés és a meteorológiai helyzetek kölcsönhatásának eredménye súlyos veszélyhelyzetet előidéző, illetve gazdasági károkat okozó időjárási állapot is lehet. Ilyen a látótávolság drasztikus csökkenése, a sűrű köd képződése, amely egyebek között a légiközlekedés ellehetetlenülését, az országúti közlekedésben pedig súlyos baleseteket is okozhat. A fenntartható környezet biztosításának egyik feltétele, hogy az ilyen, el nem hárítható helyzeteket minél nagyobb pontossággal előre tudjuk jelezni.
Megbízható, légköri előrejelzési modellek kifejlesztéséhez szükséges megismerni azokat a kémiai és fizikai folyamatokat, amelyek meghatározó szerepet játszanak a légszennyezési helyzetek kialakulásában és súlyosbodásában. A projektben a levegőszennyezés és a meteorológiai helyzetek kölcsönhatását, egymást kiegészítő mérési és modellezési programokkal vizsgáljuk, amely lehetővé teszi a hatékonyabb modellfejlesztést, valamint a mérési adatok pontosabb értelmezését
A levegőszennyezettség kialakulásának ú.n. mezoskálájú modellezése, előrejelzése, az aeroszol részecskék légköri vízzel való kölcsönhatásnak megértése nemzetközileg sem megoldott. A kutatás során olyan újszerű modellezési módszert kívánunk használni, amelyet Magyarországon korábban nem és a világon is csak kevés helyen alkalmaztak. A tervezett előrejelző rendszer a ködcseppek nukleációjában szerepet játszó aeroszol részecskék méreteloszlásának, morfológiájának, kémiai összetételének és a ködvíz cseppméret eloszlásának egyidejű mérésén és a köztük fennálló kölcsönhatások parametrizációján alapul. 

A kutatás során létrehozott modell segítségével komplex módon vizsgálhatóvá válik a légszennyeződési helyzetek kialakulását megelőzően, mikor és milyen intézkedések lennének szükségesek, hogy a kialakuló epizódok súlyosságát mérsékelni lehessen. A kifejlesztendő rendszer így alkalmas lehet arra, hogy a légiirányítás kritikus helyzetekben a légiforgalom tervezésénél felhasználja. A rendszer felhasználói a világ számos országában a katasztrófa védelem, a katonai és polgári légiirányítás lennének.

